
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αρμοδιοτήτων του Αναπληρωτή Υπουργού Πολιτισμού Θεό¬ 
δωρου Στάθη. 1 

Καθορισμός αριθμού προσώπων που θ' απασχοληθούν στην Κ.Υ., Χάππειο 
Μέγαρο και ΓραφείαΤύπου Εσωτερικού της Γ.Γ.Τ.Π. του Υπ. Γ1.Κ. . . 2 
Καθορισμός αριθμού προσώπων που θ* απασχοληθούν σε Γραφεία Τύπου 

Εξωτερικού της Γ.Γ.Τ.II. του Υπ. Π.Κ. . .. 3 

Ανάθεση αρμοδιοτήτων Υπουργού Γεωργίας στον Υφυπουργό Γεωργίας 

Δημήτρη Κεφαλίδη. . ’. 1 

Κατανομή θέσεων κατά δικαστήριο για τις πέντε πρώτες εκπαιδευτικές σει¬ 
ρές της Εθνικής Σχολής Δημόσιας Διοίκησης, όσον αφορά το Τμήμα της 
Διοικητικής Δικαιοσύνης. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ596 (1) 

Καθορισμός αρμοδιοτήτων του Αναπληρωτή Υπουργού Πολιτισμού Θεόδωρου 

Στάθη. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 εδάφ. 2 του Συντάγματος. 

2. Των άρθρων 16 παρ. 3. 22 παρ. 3. 23. 24 και 27 του ΙΝ. 1558/1985 
«Κυβέρνηση και Κυβερνητικά όργανα» (ΦΕΚ 137 Α). 

3. Του Π.Δ. 77/1985 «Οργανισμός της Γενικής Γραμματείας Αθλητισμού» 
(ΦΕΚ 28 Α). 

4. ίου Γί.Δ. 140/1983 «Οργάνωση υπηρεσιών Νέας Γενιάς» (ΦΕΚ 61 Α). 

5. Του Π.Δ. 104/1983 «Αρμοδιότητεςτης Γενικής Γραμματείας Απόδημου 
Ελληνισμού» (ΦΕΚ 49 Α). 

6. Ιης Υ 575/1988 απόφασης του Πρωθυπουργού «Σύσταση θέσης Ανα¬ 
πληρωτή Υπουργού στο Υπουργείο Πολιτισμού» (ΦΕΚ 438 Β). 

ι. Ί ου Π.Δ. 307/1988 «Διορισμός Υπουργών και Υφυπουργών» (ΦΕΚ 140 
\), με το οποίο διορίστηκε Αναπληρωτής Υπουργός Πολιτισμού ο Θεόδωρος 
Στάθης, αποφασίζουμε: 

Στον Αναπληροηή Υπουργό Πολιτισμού Θεόδοηρο Στάθη αναθέτουμε την 
άσκηση των αρμοδιοτήτων: 

1. Της Γενικής Γραμματείας Αθλητισμού. 

2. Της Γενικής Γραμματείας .Νέας Γενιάς. 

3. Γης Γενικής Γραμματείας Απόδημου Ελληνισμού και 

4. Της Γ ενικής Γραμματείας Λαϊκής Επιμόρφωσης. 

Στις παραπάνω αρμοδιότητες περιλαμβάνονται οι κοινοβουλευτικές, η νομο¬ 
θετική πρωτοβουλία και η αρμοδιότητα πρότασης για την έκδοση ατομικών και 
κανονιστικών διαταγμάτων και συν υπογραφής κοινών πράξεευν και αποφάσεων 
με άλλους Υπουργούς, Αναπληρωτές Υπουργούς ή Υφυπουργούς κν.Οώς και η 
εποπτεία των Νομικών Προσώπων Δημοσίου Δικαίου. Νομικών Προσώπων 
Ιδιωτικού Δικαίου και Οργανισμών της αρμοδιότητας των Υπηρεσιών που υπά¬ 
γονται σ αυτόν. 

Στον Αναπληρωτή Υπουργό Πολιτισμού αναθέτουμε επίσης την εξουσία να 
μεταβιβάζει σε υφισταμένους του αντίστοιχα ί ενικούς 1 ραμματείς που προίστα- 


νται των I ενικών I ραμματειών. σε ειδικούς Γραμματείς, σε προϊσταμένους 
Διευθύνσεων και γενικά σε προϊσταμένους υπηρεσιακών μονάδων, ορισμένες 
από τις αρμοδιότητές του ή το δικαίωμα να υπογράφουν «<με εντολή Αναπλη¬ 
ρωτή Υπουργού» αποφάσεις, έγγραφα, εντάλματα, επιστολές ή άλλες πράξεις 
της αρμοδιότητας τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 29 Ιουνίου 1988 

Ο ΠΡΩΘΥΠΟΥΡΓΟΣ 

ΑΜΔΡΕΑΣ Γ. ΠΑΠΑΝΔΡΕΟΥ 

- ♦ - 

Αριθ. 182 20/Ε <2) 

Καθορισμός αριθμού προσώπων που θ’ απασχοληθούν στην Κ.Τ.. Χάππειο Μέ¬ 
γαρο και Γραφεία Τύπου Εσωτερικού της Γ.Γ.Τ.ΙΓ του Υπ. ΙΙ.Κ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛ. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 του Ν.Λ. 216/74 «περί συστάσεο^ς Υπουρ¬ 
γείου Προεδρίας Κυβερνήσεως». 

2. Τις διατάξεις του άρθρου I 1 του Ν. 506/76 «περί ρυθμίσεως θεμάτων τι- 
νών της I ενικής ! ραμματείας Τύπου και Πληροφοριών» σε συνδυασμό με τις 
διατάξεις του άρθρου 9 του Ν.Δ. 744/70 «περί υπαγωνής της I ΛΊΊ1 του 
ΥΠΠΚ υπό τον Πρωθυπουργό μετονομασίας και οργανώσεως αυτής». 

3. Τις διατάξεις του άρθρ. 15 του Ν. I 735/87 «προσλήψεις στο Δημόσιο Το¬ 
μέα κ.ά. διατάξεις». 

4. Τις διατάξεις του Ν. 1256/82 (άρθρ. 6 παρ. 6} «για την πολυθεσία 
κ.λπ.». 

5. Την απόφαση αρ. Υ 595/29.6.88 (ΦΕΚ 444/Β/29.6.88) «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης Λημη- 
τρίου Μαρούδα». 

6. Το γεγονός ότι κατά το β’ εξάμηνο του 1 988. κατά το οποίο η Ελλάδα θα 
ασκήσει την Προεδρία της ΚΟΚ. θα δημιουργηθούν αυξημένες ανάγκες στον το¬ 
μέα ενημέρωσης και πληροφόρησης της Ελληνικής και Διεθνούς Κοινής I νώ- 
μης από τη Γ.Γ.Τ.ΙΓ 

7. Την ανάγκη απασχόλησης προσωπικού με ανάθεση έργου στη Γ.Γ.Τ.11. 
για: α) την αντιμετώπιση των αναγκών της Γ.Γ.Τ.II. κατά την διάρκεια της 
Προεδρίας της ΚΟΚ από τη χώρα μας. 

β) την επισήμανση των δημοσιευμάτων, τουρκικού, αλβανικού και αραβικού 
τύπου που ενδιαφέρουν την Ελλάδα και τις διεθνείς σχέσεις της. τη μετάφραση 
των δημοσιευμάτων αυτών και την επιμέλεια της σύνταξης των αντίστοιχων 
δελτίων που εκδίδονται από τη Γ.ί .1.11. 

γ) τη σκηνοθετική επίβλεψη των ταινιών μικρού ή μεγάλου μήκους που πα- 
ράγονται από τη [ .1 ,Τ.ΙΙ. 

δ) την παρακολούθηση, συντήρηση και επιδιόρθωση των ηλεκτρολογικών και 
μηχανολογικών εγκαταστάσεων της I .Γ.Ί .Η. 

8. ί ο γεγονός ότι οι παραπάνω εργασίες δεν ανάγονται στον κύκλο των υπη¬ 
ρεσιακών καθηκόντων των υπαλλήλων της Γ.Γ.Τ.Π., αποφασίζουμε: 

Α. Καθορίζουμε τον αριθμό των προσώπων που μπορεί να απασχοληθούν 
στην Κεντρική Υπηρεσία, στο Χάππειο Μέγαρο και στα Γραφεία Τύπου Εσωτε¬ 
ρικού της ί .Γ.Τ.Π. του ΥΠ.Π.Κ. με σύμβαση μίσθωσης έργου για το χρονικό 
διάστημα από 1.7.1988 μέχρι 31.12.1988. ως εξής: 

1. ί ια την επισήμανση δημοσιευμάτων του τουρκικού Τύπου που αφορούν τις 












Γ.Η>ο 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• ΛΛηνοτουρκιχές σχέσεις. τη μετάφραση των δημοσιευμάτων αυτών και την επι¬ 
μέλεια της σύνταξης του δελτίου τουρκικού τύπου που εκδίδεται από τη 
Γ.( .1.1!.. τρεις (3» μεταφραστές. 

Ως προσόντα για την απασχόληση με το παραπάνω έργο ορίζονται άριστη 
γνώση της τουρκικής γλώσσας που μπορεί να αποδειχθεί με αντίστοιχους τί¬ 
τλους σπουδών ή εμπειρία καταλλήλως διακριβουμένη. 

Το ύψος της αμοιβής για κάθε μεταφραστή για την εκτέλεση του παραπάνω 
έργου κατά το χρονικό διάστημα από 1.7.-31.12.1988 ορίζεται σε 4-20.000 
δρχ. και θα κτ αβάλλεται τμηματικά μετά την παράδοση αντίστοιχου τμήματος 
του έργου με την προσκόμιση θεωρημένου από την οικεία Οικονομική Εφορία 
δελτίου παροχής Υπηρεσιών. 

2. Για την επισήμανση δημοσιευμάτων του αλβανικού Τύπου που αφορούν 
τις ελληνοαλβανικές και τις διαβαλκανικές σχέσεις, τη μετάφραση των δημο¬ 
σιευμάτων αυτών και την επιμέλεια των αντίστοιχων σχολίων του βαλκανικού 
δελτίου που εκδίδεται από τη Γ.Γ.Τ.Π.. ένας (1) μεταφραστής. 

Ως προσόντα για την απασχόληση με το παραπάνω έργο ορίζονται άριστη 
γνώση της αλβανικής γλώσσας που αποδεικνύεται με αντίστοιχους τίτλους 
σπουδών ή με βεβαιώσεις προηγούμενης απασχόλησης σε παρόμοια έργα. 

Το ύψος της αμοιβής που θα καταβληθεί για την εκτέλεση του παραπάνω έρ¬ 
γου κατά το εν λόγω χρονικό διάστημα ορίζεται σε 120.000 5ρχ. και θα κατα¬ 
βάλλεται τμηματικά μετά την παράδοση αντίστοιχου τμήματος του έργου με 
την προσκόμιση θεωρημένου από την οικεία Οικονομική Εφορία δελτίου παρο¬ 
χής Υπηρεσιών. 

3. Για την επισήμανση δημοσιευμάτων του αραβικού Τύπου που αφορούν τις 
ελληνοαραβικές σχέσεις σε συνάρτηση με τα ελληνικά εθνικά θέματα, το κυ¬ 
πριακό και τις διεθνείς εξελίξεις στην περιοχή της Μεσογείου και της Μέσης 
λνατολής. τη μετάφραση των δημοσιευμάτων αυτών και την επιμέλεια της έκ¬ 
δοσης πολιτικού - πληροφοριακού δελτίου, για τον αραβικό κόσμο, ένας (11 με¬ 
ταφραστής. 

Ως προσόντα για την απασχόληση με το παραπάνω έργο ορίζονται άριστη 
γνώση της αραβικής γλώσσας που μπορεί να αποδειχθεί με αντίστοιχους τί¬ 
τλους σπουδών ή εμπειρία καταλλήλως διακριβουμένη. 

Το ύψος της αμοιβής που θα καταβληθεί για την εκτέλεση του παραπάνω έρ¬ 
γου κατά το εν λόγω χρονικό διάστημα ορίζεται σε 420.000 δρχ. και θα κατα¬ 
βάλλεται τμηματικά μετά την παράδοση αντίστοιχου τμήματος του έργου με 
την προσκόμιση θεωρημένου από την οικεία Οικονομική Εφορία δελτίου παρο¬ 
χής Υπηρεσιών. 

4. Για τη σκηνοθετική επίβλεψη των ταινιών μικρού ή μεγάλου μήκους που 
παράγονται από τη Γ.Γ.Τ.Π. ένας (1) σκηνοθέτης. 

Ως προσόντα για την απασχόληση με το παραπάνω έργο ορίζονται βεβαίωση 
της Ένωσης Ελλήνων Σκηνοθετών ότι ο απασχολούμενος είναι μέλος της. κα¬ 
θώς και αξιόλογη σκηνοθετική εμπειρία. 

Το ύψος της αμοιβής που θα καταβληθεί για την εκτέλεση του παραπάνω έρ¬ 
γου κατά το εν λόγω χρονικό διάστημα ορίζεται σε 560.000 δρχ. και θα κατα¬ 
βάλλεται τμηματικά μετά την παράδοση αντίστοιχου τμήματος του έργου με 
την προσκόμιση θεωρημένου από την οικεία Οικονομική Εφορία δελτίου παρο¬ 
χής υπηρεσιών. 

5. Για την παρακολούθηση, συντήρηση και επιδιόρθωση των ηλεκτρολοη- 
κών - μηχανολογικών εγκαταστάσεων της Γ.Γ.Τ.Π.. πέντε (5) τεχνίτες συντη- 
ρητές. 

Ως προσόντα για την απασχόληση με το παραπάνω έργο ορίζονται πτυχία 
αντίστοιχων τεχνικών σχολών. 

Το ύψος της αμοιβής που θα καταβληθεί για την εκτέλεση του παραπάνω έρ¬ 
γου κατά το εν λόγω χρονικό διάστημα ορίζεται σε -420.000 δρχ.. για κάθε 
άτομο και θα καταβάλλεται τμηματικά μετά την παράδοση αντίστοιχου τμήμα¬ 
τος του έργου με την προσκόμιση θεωρημένου από την οικεία Οικονομική Εφο¬ 
ρία δελτίου παροχής υπηρεσιών. 

0. Για την αξιολόγηση δημοσιογραφικού υλικού επί κοινοτικών θεμάτων την 
επισήμανση δημοσιευμάτων σε εφημερίδες, περιοδικά κ.λπ.. τη σύνταξη κειμέ¬ 
νων και δελτίων τύπου και την προετοιμασία ενημερωτικών εκδόσεων κατά ττ, 
διάρκεια της Προεδρίας της ΚΟΚ από τη χώρα μας. εννέα (9) συντάκτες. 

Ως προσόντα για την απασχόληση με το παραπάνω έργο ορίζονται απολυτή¬ 
ριο Λυκείου ή δίπλωμα δημοσιογραφικής σχολής καθώς και δημοσιογραφική 
κατάρτιση ή εμπειρία σε σχετικά θέματα. 

Το ύψος της αμοιβής που θα καταβληθεί για την εκτέλεση του έργου κατά το 
εν λόγω χρονικό διάστημα ορίζεται σε 455.000 δρχ. κατ’ άτομο νια τους έχο- 
ντες πτυχίο δημοσιογραφικής σχολής (4 άτομα) και σε 420.000 δοχ. για κάθε 
άτομο για τους αποφοίτους δευτεροβάθμιας εκπαίδευσης (5 άτομα) και θα κα¬ 
ταβάλλεται τμηματικά μετά την παράδοση αντίστοιχου τμήματος του έργου με 
ττ,ν προσκόμιση θεωρημένου από την οικεία Οικονομική Εφορία δελτίου παρο¬ 
χής υπηρεσιών. 

1 ■ ( ^ - 7 ί μ«*φρ»Π| πωνοτ'.κών εκδόσεων ή άλλων σχετικών κειμένων από 
τη γαλλική γλώσσα ένας (1 1 μεταφραστής. 

Ως προσόντα για την απασχόληση με το παραπάνω έργο ορίζονται πτυχίο 
Πανεπιστημίου και σχετική μεταφραστική εμπειρία. 

Το ύψος της αμοιβής που Οα καταβληθεί για την εκτέλεση του έονου κατά το 
εν λόγω χρονικο Οιάστημα ορίζεται σε 420.000 δρχ. και θα καταβάλλεται τμη¬ 
ματικά μετά την παράδοση αντίστοιχου τμήματος του έραου με την ποοσκόμ-ση 
θεωρημένου απο την οικεία Οικονομική Εφορία δελτίου παροχής υπηρεσιών. 

ίί. Για τη δακτυλογράφηση κειμένων, ενημερωτικών δελτίων και ανακοινώ¬ 


σεων που θα εκδίδονται από τη Γ.Γ.Τ.Π. κατά τη διάρκεια των εργασιών της 
Προεδρίας της ΚΟΚ. πέντε (5) δακτυλονράφοι. 

Ως προσόντα για την απασχόληση με το παραπάνω έργο ορίζονται απολυττ- 
οιο δευτεροβάθμιας εκπαίδευσης και άριστη γνώση της ελληνικής δακτυλογρα¬ 
φίαν 

Το ύψος της αμοιβής που θα καταβληθεί για την εκτέλεση του έργου κατά το 
εν λόγω χρονικό διάστημα ορίζεται σε 420.000 δρχ. για κάθε άτομο και θα κα¬ 
ταβάλλεται τμηματικά μετά την παράδοση αντίστοιχου τμήματος του έργου με 
την προσκόμιση θεωρημένου από την οικεία Οικονομική Εφορία δελτίου παρο¬ 
χής υπηρεσιών. 

9. Για την επιστασιυ και τον καθαρισμό των χώρων του Ζαππείαυ Μεγάρου, 
στο οποίο θα λάβουν χώρα οι επιμέρους συνεδριάσεις και συνδιασκέψεις της 
Προεδρίας της ΕΟΚ. -:ν*.£.<α (11) επιμελητές χώρων. 

Ως προσόντα για τη> απασχόληση με το παραπάνω έργο ορίζονται απολυτή¬ 
ριο στοιχειώδους εκπαίδευσης και σχετική εμπειρία. 

Το ύψος της αμοιβή, ο · θα καταβληθεί για την εκτέλεση του παραπάνω έρ¬ 
γου κατά το εν λόγω χ ··.■'. διάστημα ορίζεται σε 420.000 δραχμές και θα 
καταβάλλεται τμηματικά μετά την παράδοση αντίστοιχου τμήματος του έργου 
με την προσκόμιση θεωρημένου από την οικεία Οικονομική Εφορία δελτίου πα¬ 
ροχής υπηρεσιών. 

Β. Τόπος εκτέλεσης των παραπάνω εργασιών ορίζεται η Κεντρική Υπηρεσία 
της Γ.Γ.Τ.Π.. τα Γραφεία Τύπου Εσωτερικού και το Ζάππειο Μέγαρο, στο 
οποίο θα λάβουν μέρος οι εργασίες της Προεδρίας της Ε.Ο.Κ. 

Γ. Γα πιο πάνω έογα δεν ανάγονται στον κύκλο καθηκόντων των υπαλλήλων 
της Γ.Γ.Τ.Π. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 1 Ιουλίου 1988 
ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠΟΣΤΟΛΟΣ ΚΑΚΛΑΜΑΝΗΣ ΔΗΜΗΤΡΗΣ ΜΑΡΟΥΔΑΣ 

-♦- 

Αριθ. 18253/Ε/5400 <3. 

Καθορισμός αριθμού προσώπων που θ" απασχοληθούν σε Γραφεία Τύπου Εξω¬ 
τερικού της Γ.Γ.Τ.Π. του Υπ. Π.Κ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛ. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Ί ις διατάξεις του Ν.Δ. 216/74 «περί συστάσεως Υπουργείου Προεδρίας 
Κυβερνήσεως». 

2. Τις διατάξεις του άρθρου 11 του Ν. 506/76 «περί ρυθμίσεως θεμάτων τι- 
νων της Γενικής Γραμματείας Τύπου και Πληροφοριών» σε συνδυασμό με τις 
διατάξεις του άρθρου 9 του Ν.Δ. 744/70 «περί υπαγωγής της ΓΔΤΠ του 
ΥΠΓΙΚ υπό τον Πρωθυπουργό μετονομασίας και οργανώσεως αυτής». 

3. Τις διατάξεις του Π.Δ. 381/77 «περί οργανισμού της παρά τω Υπουρ- 
γειω Προεδρίας Κυβερνήσεως Γενικής Γραμματείας Τύπου και Πληροφο¬ 
ριών». 

4. Γις διατάξεις του άρθρου 15 του Ν. 1735/87 «προσλήψεις στο Δημόσιο 
Τομέα κ.ά. διατάξεις». 

5. Τις διατάξεις του Ν. 1256/82 (άρθρο 6 παρ. 6) «για την πολυθεσία, την 
πολυαπασχόληση κ.λπ.». 

6. Το αριθμ. 230/7.6.88 Υπηρεσιακό Σημείωμα της Διεύθυνσης Υπηρε¬ 
σιών Εξωτερικού της Γ.Γ.Τ.Π. 

< . Την ανάγκη απασχόλησης με σύμβαση μίσθωσης έργου στα Γραφεία Τύ¬ 
που Εξωτερικού της Γ.Ι . Γ.Π. δεκαενιά (19) ατόμων τα οποία θα εκτελούν διά¬ 
φορες εργασίες όπΤως αυτά λεπτομερώς αναφέρονται παρακάτω. 

8. Γο γεγονός ότι οι πιο πάνω εργασίες δεν ανάγονται στον κύκλο των καθη¬ 
κόντων των υπαλλήλων της Γενικής Γραμματείας Τύπου και Πληροφοριών, 
όπως αυτά ορίζονται από τις οικείες οργανικές διατάξεις: 

9. Την αριθμ. Υ595/29.6.88 (ΦΕΚ 444/Β/29.6.88) απόφαση «Καθορι- 
σμός αρμοδιοτήτων τον Αναπληρωτή Υπουργού Προεδρίας της Κυβέρνησης 
Δημητρίου Μαρούδα». αποφασίζουμε: 

Α. Καθορίζουμε τον αριθμό των προσώπων που μπορεί να απασχοληθούν με 
σύμβαση μίσθωσης έργου στα παρακάτω I ραφεία Τύπου Εξωτερικού της Γενι¬ 
κής Γραμματείας Τύπου και Πληροφοριών του ΥΠΠΚ για το χοονικό διάστημα 
από 1.7.1988 μέχρι 31.12.1988 ως εξής: 

1. 1 ραφείου Τύπου Αγκυρας 

Ενα (1) άτομο με άριστη γνώση της Τουρκικής γλώσσας και γνώση της 
Τουρκικής νοοτροπίας, έργο του οποίου θα είναι η διεκπαιρέωση διαφόρων ερ¬ 
γασιών που σχετίζονται με την καθ7|μερινή επαφή του Γραφείου με τις Τουρκι¬ 
κές Δημοσίες Υπηρεσίες, δημοσιογραφικούς Οργανισμούς. Υπουργεία κ.λπ. 

Ι ο συνολικό ποσό αμοιβής που θα καταβληθεί στο ανωτέρω άτομο για την 

Γ τ ° υ πα Ρ απ * ν< ^ έργου κατά το εν λόγω χρονικό διάστημα ορίζεται σε 
.ο ) )$ και 9α καταβάλλεται τμηματικά μετά την παοάδοση αντίστοιχου Τμή¬ 
ματος του έργου. 

2. I ραφείου Γύπου Βόννης 

Ένα (1) άτομο με εμπειρία σε θέματα των Ελλήνων μεταναστών της Δυτικής 
Γερμανίας, έργο του οποίου θα είναι η ενημέρωση των φορέων των Ελλήνων 
της Δυτικής Γερμανίας σε θέματα που τους απασχολούν και η συνεχής επαφή 
μαζί τους. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
9.000ϋ.Μ. και θα καταβάλλεται τμηματικά μετά την παράδοση αντιστοίχου 
τμήματος του έργου. 

3. Γραφείο Τύπου Κοπεγχάγης 

Ένα {1) άτομο, πτυχιούχος Πανεπιστημίου, με άριστη γνώση της Δανικής 
γλώσσας. Έργο του θα είναι η παρακολούθηση του Δανικού Τύπου, ο εντοπι¬ 
σμός και η μετάφραση άρθρων που ενδιαφέρουν την Ελλάδα και η διεκπεραίωση 
των εργασιών του Γραφείου που απαιτούν άμεση επαφή με τις Δανικές αρχές 
και το κοινό. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
38.2800.Κ. και θα καταβάλλεται τμηματικά μετά την παράδοση αντιστοίχου 
τμήματος του έργου. 

4. Γραφείο Τύπου Λευκωσίας 

Ένα (1) άτομο, πτυχιούχος Πανεπιστημίου, με άριστη γνώση της Τουρκικής 
γλώσσας και με μεγάλη εμπειρία σε Τουρκοκυπριακά θέματα. Έργο του θα εί¬ 
ναι η παρακολούθηση και η μετάφραση του Τουρκικού και του ’Γουρκοκυπρια- 
κού Τύπου, η επισήμανση και η επεξεργασία δημοσιευμάτων που αφορούν την 
Ελλάδα και την Κύπρο. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
1.500 Λ.Κ. και θα καταβάλλεται τμηματικά μετά την παράδοση αντιστοίχου 
τμήματος του έργου. 

5. Γραφείο Τύπου Λονδίνου 

Ένα (1) άτομο με άριστη γνώση της Αγγλικής γλώσσας. Έργο του θα είναι 
η επιμέλεια και σύνταξη του μηνιαίου Δελτίου που εκδίδει το Γραφείο, καθώς 
και όλων των προς δημοσίευση κειμένων στην Αγγλική γλώσσα. Επίσης η προ¬ 
ώθηση των ελληνικών θέσεων στα μέσα μαζικής επικοινωνίας λόγω της γνώ¬ 
σης του σε βάθος των ελληνικών θεμάτων και του Κυπριακού. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
4.800£ και θα καταβάλλεται τμηματικά μετά την παράδοση αντιστοίχου τμή¬ 
ματος του έργου. 

6. Γραφείο Τύπου Μεξικού 

α) Ένα (1) άτομο με άριστη γνώση της Ισπανικής γλώσσας. Έργο του θα 
είναι η παρακολούθηση και η μετάφραση του Μεξικανικού Τύπου και η ταχεία 
διεκπεραίωση διάφορων άλλων εργασιών του Γραφείου λόγο άριστης γνώσης 
της χώρας και των Μεξικανικών πραγμάτων. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
4.500$ και θα καταβάλλεται τμηματικά μετά την παράδοση αντίστοιχου τμή¬ 
ματος του έργου. 

β) Ένα (1) άτομο με άριστη γνώση της Ισπανικής γλώσσας και ικανοποιη¬ 
τική γνώση της Γερμανικής γλώσσας, απόφοιτος Δευτεροβάθμιας Εκπαίδευ¬ 
σης. Έργο του παραπάνω προσώπου θα είναι η παρακολούθηση και η μετά¬ 
φραση κειμένων του Μεξικανικού Τύπου και η διεκπεραίωση διάφορων θεμά¬ 
των που σχετίζονται με τις επαφές του Γραφείου με τις αρχές του Μεξικού. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
2.100$ και θα καταβάλλεται τμηματικά μετά την παράδοση αντίστοιχου τμή¬ 
ματος του έργου. 

7. Γραφείο Τύπου Μπραζίλιας 

Δύο (2) άτομα με άριστη γνώση της Πορτογαλικής γλώσσας. Έργο τους θα 
είναι η επιμέλεια της έκδοσης και της αποστολής του ενημερωτικού δελτίου 
ΟΒΕ(ΊΑ που εκδίδει το Γραφείο Τύπου και στέλνεται σε 5.000 παραλήπτες. 

Το συνολικό ποσό αμοιβής που θα καταβληθεί στα ανωτέρω άτομα για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
3.000$ και θα καταβάλλεται τμηματικά μετά την παράδοση αντιστοίχου τμή¬ 
ματος του έργου. 

8. Γραφείο Τύπου Νέας Υόρκης. 

Ένα (1) άτομο με άριστη γνώση της Αγγλικής γλώσσας, απόφοιτος Δευτε¬ 
ροβάθμιας Εκπαίδευσης. Έργο του είναι η φροντίδα λειτουργίας του ραδιοφωνι¬ 
κού κυκλώματος του Γραφείου Τύπου με την ΕΡΑ που αναμεταδίδεται σε 55 
ομογενειακούς σταθμούς, καθώς και η σύνταξη και εκφώνηση της ανασκόπησης 
του Αθηναϊκού Τύπου για την ενημέρωση των προαναφερθέντων ομογενειακών 
ραδιοσταθμών. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγου χρονικό διάστημα ορίζεται σε 
6.000 $ και θα καταβάλλεται τμηματικά μετά την παράδοση αντίστοιχου τμή¬ 
ματος του έργου. 

9. Γραφείο Τύπου Ουάσιγκτον 

α) Ένα (1) άτομο, δημοσιογράφος, απόφοιτος Πανεπιστημίου με άριστη 
γνώση της Αγγλικής γλώσσας. Έργο του είναι η επιμέλεια της έκδοσης του 
εβδομαδιαίου πληροφοριακού δελτίου του Γραφείου Τύπου καθώς και η σύ¬ 
νταξη κάθε αγγλικού κειμένου του Γραφείου Τύπου που απευθύνεται στις αμερι¬ 


κανικές υπηρεσίες ή στον τύπο. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
10.800 $ και θα καταβάλλεται τμηματικά μετά την παράδοση αντίστοιχου 
τμήματος του έργου. 

β) Ένα (1) άτομο. Πτυχιούχος Πανεπιστημίου στις πολιτικές επιστήμες και 
κάτοχος μεταπτυχιακών τίτλων σπουδών στο ίδιο ή συναφές γνωστικό αντικεί¬ 
μενο. Έργο του θα είναι η σύνταξη αναλύσεων σχετικών με τον Αμερικανικό 
Τύπο και τις πολιτικές εξελίξεις και ιδιαίτερα τις ελληνοαμερικανικές σχέσεις, 
προς ενημέρωση της Κεντρικής Υπηρεσίας της I ενικής Γραμματείας Τύπου και 
Πληροφοριών. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
10.800 $ και θα καταβάλλεται τμηματικά μετά την παράδοση αντίστοιχου 
τμήματος του έργου. 

γ) Ένα ( 1) άτομο κάτοχος μεταπτυχιακού τίτλου σπουδών στην Τεχνική 
Διοίκηση, δημοσιογράφος. Έργο του είναι οι επαφές του Γραφείου Τύπου με 
τους εκπροσώπους των Αμερικανικών Μέσων μαζικής επικοινωνίας, τους Πα¬ 
νεπιστημιακούς κύκλους, τα Ιδρύματα Ερευνών και τους Αμερικανούς και Ελ- 
ληνοαμερικανικούς πολιτικούς. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
9.000 $ και θα καταβάλλεται τμηματικά μετά την παράδοση αντίστοιχου τμή¬ 
ματος του έργου. 

δ) Ένα { 1) άτομο, απόφοιτος δευτεροβάθμιας εκπαίδευσης. Έργο του θα εί¬ 
ναι η διεκπεραίωση διαφόρων εγγράφων του I "ραφείου που σχετίζονται με τις 
ομογενειακές οργανώσεις και τα μέσα μαζικής επικοινωνίας. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παρακάνω έργου κατά το εν λόγω χρονικό διάστημα ορίζεται σε 

9.600 $ και θα καταβάλλεται τμηματικά μετά την παράδοση αντίστοιχου τμή¬ 
ματος του έργου. 

ε) Ένα Ο) άτομο πτυχιούχος Πανεπιστημίου στις Οικονομικές Επιστήμες 
και κάτοχος μεταπτυχιακών τίτλων σπουδών. Έργο του θα είναι η εκτέλεση 
διαφόρων εργασιών του Γραφείου που σχετίζονται με τα μέσα μαζικής επικοι¬ 
νωνίας και τις ομογενειακές οργανώσεις των ΗI ΙΑ. 

Το συνολικό ποσό αμοιβής που Οα καταβληθεί στο ανευτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
6.000 $ και θα καταβάλλεται τμηματικά μετά την παράδοση αντίστοιχου τμή¬ 
ματος του έργου. 

10. Γραφείο Τύπου Ρώμης 

Ένα (1) άτομο, πτυχιούχος Πανεπιστημίου που κατέχει άριστα την Ιταλική 
γλώσσα, δημοσιογράφος. Εργο του θα είναι ο χειρισμός διαφόρων θεμάτων που 
αναφέρονται στις δημόσιες σχέσεις και επαφές του Γραφείου Τύπου με τις Ιταλι¬ 
κές αρχές και τον Τύπο και η επιμέλεια όλων των Ιταλικών κειμένων και του 
Γραφείου Τύπου που απευθύνονται προς τις Δημόσιες Υπηρεσίες και τις εφημε¬ 
ρίδες. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
7.200.000 ΕΤ5 και θα καταβάλλεται τμηματικά μετά την παράδοση αντιστοί¬ 
χου τμήματος του έργου. 

11. Γραφείο Τύπου Σόφιας 

Ένα (1) άτομο πτυχιούχος Παν/μίου με αρίστη γνώση της Βουλγαρικής και 
γνώση της Αγγλικής, Σερβικής και Ρωσικής γλώσσας. Έργο του θα είναι η πα¬ 
ρακολούθηση του Βουλγαρικού Τύπου, η επισήμανση θεμάτων που ενδιαφέρουν 
την Ελλάδα, και η μετάφραση του Βουλγαρικού Τύπου. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 

3.600 $ και θα καταβάλλεται τμηματικά μετά την παράδοση αντιστοίχου τμή¬ 
ματος του έργου. 

12. Γραφείο Τύπου Στρασβούργου 

Ένα ί I) άτομο πτυχιούχος Παν/μίου. Έργο του θα είναι η παρακολούθηση 
θεμάτων του Ευρωπαϊκού Κοινοβουλίου και του Συμβουλίου της Ευρώπης που 
αφορούν την Ελλάδα και η σύνταξη των σχετικών κειμένων. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
36.000 Ε.Ε. και θα καταβάλλεται τμηματικά μετά την παράδοση αντιστοίχου 
τμήματος του έργου. 

13. Γραφείο Τύπου Χάγης 

Ένα (1) άτομο τουλάχιστον με προδϊπλωμα Ολλανδικού Πανεπιστημίου με 
άριστη γνώση της ολλανδικής και γνώση της αγγλικής γλώσσας. 

"Εργο του θα είναι η παρακολούθηση του Ολλανδικού Τύπου και η επισή¬ 
μανση και η μετάφραση κειμένων που αφορούν την Ελλάδα. 

Το συνολικό ποσό αμοιβής που θα καταβληθεί στο ανωτέρω άτομο για την 
εκτέλεση του παραπάνω έργου κατά το εν λόγω χρονικό διάστημα ορίζεται σε 
1 2360 Ε.Η. και θα καταβάλλεται τμηματικά μετά την παράδοση αντίστοιχου 
τμήματος του έργου. 

Β. Οι παραπάνω εργασίες δεν ανάγονται στον κύκλο καθηκόντων των υπαλ¬ 
λήλων της Γ.Γ.Τ.Π. 

II απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουλίου 1988 
ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗ? ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠΟΣΤΟΛΟΣ ΚΑΚΛΑΜΑΝΗΣ ΔΗΜΗΤΡΗΣ ΜΑΡΟΥΔΑΣ 

-♦- 

Αριθ. 4945 14) 

Ανάθεση αρμοδιοτήτων Υπουργού Γεωργίας στον Υφυπουργό Γεωργίας Δημή- 
τρη Κεφαλίδη. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

1. Του άρθρου 83 παρ. 2 του Συντάγματος. 

2. Των άρθρων 16 παρ. 3 και 22 παρ. 3τουν. 1558/1985 «Κυβέρνηση και 
Κυβερνητικά όργανα» (ΦΕΚ 137 Α’). 

3. Του Π.Δ. 433/1977 «Περί Οργανισμού του Υπουργείου Γεωργίας» 
(ΦΕΚ 133Α), όπως τροποποιήθηκε μεταγενέστερα. 

4. Της Υ 579/1988 απόφασης του Πρωθυπουργού «Σύσταση θέσης Υφυ¬ 
πουργού στο Υπουργείο Γεωργίας» (ΦΕΚ 438 Β). 

5. Του Π.Δ. 307/1988 «Διορισμός Υπουργών και Υφυπουργών» (ΦΕΚ 140 
Α) με το οποίο διορίστηκε Υφυπουργός στο Υπουργείο Γεωργίας ο Δημήτρης 
Κεφαλίδης, αποφασίζουμε: 

Άρθρο 1 

Στον Υφυπουργό Γεωργίας Δημήτρη Κεφαλίδη, αναθέτουμε την άσκηση των 
αρμοδιοτήτων που απορρέουν από τις κείμενες διατάξεις για τα αντικείμενα των 
πιο κάτω Διευθύνσεων, πλην των αναγομένων στη χάραξη γενικότερης πολιτι¬ 
κής σε ουσιώδεις τομείς αυτών (ετήσιων και πολυετών προγραμμάτων δημο¬ 
σίων επενδύσεων, προγραμμάτων ανάπτυξης, μέτρων πολιτικής τιμών και οι¬ 
κονομικών ενισχύσεων). 

Διευθύνσεις: 

α. Μηρυκαστικών και Μονόπλων 

β. Χοιροτροφίας - Πτηνοτροφίας και Λοιπών Κλάδων 

γ. Γενετικής Βελτίωσης Ζώων 

δ. Κτηνοτροφικών Προϊόντων και Ζωοτροφών 

ε. Κτηνιατρικής Έρευνας και Ιδρυμάτων 

στ. Υγείας των Ζώων · 

ζ. Ζωοανθρωπονόσων 

η. Κτηνιατρικής Δημόσιας Υγείας 

θ. Γενική Επιθεώρηση Κτηνιατρικής 

ι. Κτηνιατρικής Αντίληψης Φαρμάκων και Εφαρμογών 

Άρθρο 2 

Στον Υφυπουργό Γεωργίας αναθέτουμε επίσης την άσκηση των παρακάτω 
αρμοδιοτήτων: 

1. Συγκρότησης των συλλογικών οργάνων που συγκροτούνται με απόφαση 
του Υπουργού Γεωργίας και που λειτουργούν στις υπηρεσιακές μονάδες τα αντι¬ 
κείμενα των οποίων μεταβιβάζονται με την απόφαση αυτή. 

2. Τοποθέτησης προϊσταμένων Τμημάτων. Διευθύνσεων αρμοδιοτήτάς του. 

3. Πρότασης για την έκδοση κανονιστικών και ατομικών διαταγμάτων και 
κανονιστικών αποφάσεων, πλην των αναγομένων στη χάραξη γενικότερης πολι¬ 
τικής σε ουσιώδεις τομείς αυτών (ετησίων και πολυετών προγραμμάτων δημο¬ 
σίων επενδύσεων, προγραμμάτων ανάπτυξης, μέτρων πολιτικής τιμών και οι¬ 
κονομικών ενισχύσεων). 


4. Μεταβίβασης στο Γενικό Γραμματέα, σε Ειδικούς Γραμματείς, σε Διευθυ¬ 
ντές και γενικά σε προϊσταμένους υπηρεσιακών μονάδων, που σύμφωνα με τα 
παραπάνω υπάγονται σ' αυτόν, της εξουσίας να υπογράφουν «με Εντολή Υφυ¬ 
πουργού» αποφάσεις, έγγραφα ή άλλες πράξεις εντός του κύκλου της αρμοδιό- 
τητάς του. 

5. Συνυπογραφής με συναρμόδιους Υπουργούς. Αναπληρωτές Υπουργούς 
και Υφυπουργούς άλλων Υπουργείων κοινών αποφάσεων ή πράξεων σχετικών 
με τις παραπάνω υπηρεσίες και αρμοδιότητες. 

6. Των κοινοβουλευτικών αρμοδιοτήτων για τα θέματα που ανήκουν στις 
υπηρεσίες που υπάγονται σ' αυτόν, εκτός από τη νομοθετική πρωτοβουλία που 
ασκείται αποκλειστικά από τον Υπουργό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουνίου 1988 
Ο ΠΡΩΘΥΠΟΥΡΓΟΣ 
ΑΜΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΓΕΩΡΓΙΑΣ 

ΓΙΑΝΝΗΣ ΠΟΤΤΑΚΗΣ 

Φ 

Αριθ. 3137 (5) 

Κατανομή θέσεων κατά δικαστήριο για τις πέντε πρώτες εκπαιδευτικές σειρές 

της Εθνικής Σχολής Δημόσιας Διοίκησης, όσον αφορά το Τμήμα της Διοικη¬ 
τικής Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το Νόμο 1388/83 « Ιδρυση Εθνικού Κέντρου Δημόσιας Διοίκησης» 
(ΦΕΚ Α' 113). 

2. Το άρθρο 23 Ν. 1586/86 (ΦΕΚ Α' 37). 

3. Το Νόμο 1578/85 «Κύρωση του Κώδικα Κατάστασης των Δικαστικών 
Λειτουργών και άλλες διατάξεις» (ΦΕΚ 219), αποφασίζουμε: 

Η κατανομή των θέσεων κατά δικαστήριο για τις πέντε πρώτες εκπαιδευτι¬ 
κές σειρές της Εθνικής Σχολής Δημόσιας Διοίκησης, όσον αφορά το Τμήμα της 
Διοικητικής Δικαιοσύνης, ορίζεται ως εξής: 

- Για την Α’ Εκπαιδευτική Σειρά (που αποφοιτά το 1988) μία (1) θέση στο 
Συμβούλιο της Επικράτειας μία (1) θέση στο Ελεγκτικό Συνέδιο και μία (1) 
θέση στα Διοικητικά Δικαστήρια. 

- Για την Β’ Εκπαιδευτική Σειρά (που θα αποφοιτήσει το 1989) δύο (2) θέ¬ 
σεις στο Συμβούλιο της Επικράτειας, δύο (2) θέσεις στο Ελεγκτικό Συνέδριο και 
δύο (2) θέσεις στα Διοικητικά Δικαστήρια. 

- Για την Γ' Εκπαιδευτική Σειρά (που αποφοιτά το 1990) τέσσερις (4) θέσεις 
στο Συμβούλιο της Επικράτειας, τέσσερις (4) θέσεις στο Ελεγκτικό Συνέδριο και 
τρεις (3) θέσεις στα Διοικητικά Δικαστήρια. 

- Για την Δ’ Εκπαιδευτική Σειρά (Εισαγωγικός Διαγωνισμός 1988 - Απο¬ 
φοίτηση 1991) ορίζουμε τις ανάγκες συνολικά σε 15 θέσεις: Ειδικότερα: 

- Δύο (2) θέσεις για το Συμβούλιο της Επικράτειας 

- Επτά (7) θέσεις για το Ελεγκτικό Συνέδριο 

- Έξι (6) θέσεις για τα Διοικητικά Δικαστήρια 

- Για την Ε’ Εκπαιδευτική Σειρά (Εισαγωγικός Διαγωνισμός 1989 - Απο¬ 
φοίτηση 1992) ορίζουμε τις ανάγκες συνολικά σε 15 θέσεις: Ειδικότερα: 

- Δύο (2) θέσεις για το Συμβούλιο της Επικράτειας 

- Πέντε (5) θέσεις για το Ελεγκτικό Συνέδριο 

- Οκτώ (8) θέσεις για τα Διοικητικά Δικαστήρια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιουνίου 1988 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜ. ΚΟΥΤΣΟΓΙΩΡΓΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


